דוגריי סקוט

סטיבן דוגריי סקוט (באנגלית: Stephen Dougray Scott; נולד ב-26 בנובמבר 1965), הידוע בשם דוגריי סקוט (Dougray Scott /ˈduːɡreɪ/), הוא שחקן סקוטי.

ביוגרפיה
סקוט נולד בגלרות'ס שבפייף. בנם של אלמה, אחות במקצועה, ואלן סקוט שחקן ואיש מכירות. הוא למד בבית הספר התיכון Auchmuty. סקוט אימץ את שם משפחתה של סבתו דוגריי כשם הבמה שלו. הוא נרשם לקורס דרמה ואחר כך הלך ללמוד בקולג' המלכותי הוולשי למוזיקה ודרמה בקארדיף בין השנים 1984 עד 1987. בקולג' זכה בפרס הסטודנט המבטיח ביותר. ב-1988 עבר ללונדון.

 קריירה 
סקוט התחיל את קריירת המשחק שלו בתיאטרון הלאומי, בטלוויזיה ובתיאטרון בובות. תפקידו הראשון בטלוויזיה היה בסדרה "Soldier Soldier" והופעת הבכורה שלו בקולנוע היה בסרט "עיר התאומים". תפקידים בולטים שלו בסרטי קולנוע היו בדמות הנסיך הנרי בסרט "עכשיו ולתמיד", ובדמות הגיבור בעיבוד הקולנועי לרומן "אניגמה" מאת רוברט האריס. בשנת 2000 גילם את הנבל בסרט "משימה בלתי אפשרית 2" (בחירתו של הכוכב טום קרוז). הוצע לו לשחק בתפקיד וולברין בסרט "אקס-מן", אבל הוא דחה את התפקיד בשל אי התאמה בלוחות הזמנים, והוחלף על ידי יו ג'קמן.

ב-2002 אחרי יציאת הסרט "למות ביום אחר", היה סקוט מועמד להחליף את פירס ברוסנן בתפקיד ג'יימס בונד. למרות השמועות שסקוט יגלם את בונד בסרט "קזינו רויאל" התפקיד ניתן בסופו של דבר לדניאל קרייג. בינואר 2006 הופיע סקוט במיני-סדרה "עשרת הדיברות" בדמות משה. הוא שיחק בסדרה "Heist" של NBC שעלתה לשידור במרץ 2006. בשנים 2006 עד 2007 כיכב בעונה השלישית של הסדרה "עקרות בית נואשות" בדמות מושא אהבתה של טרי האטצ'ר. ב-2007 שיחק בתפקיד האנטגוניסט בסרט "היטמן" המבוסס על משחק הווידאו הפופולרי "Hitman". סקוט הופיע בתפקיד ראשי כפול בעיבוד מודרני של הספר "המקרה המוזר של ד"ר ג'קיל ומר הייד". במאי 2009 פורסם שהוא יגלם את מייקל או'קונור בדרמה "Father & Son" של RTÉ ו-ITV.

סקוט כיכב במיני-סדרה "The Day of the Triffids". הדרמה שודרה בדצמבר 2009 כחלק בתוכניות חג המולד של ערוץ BBC One. ב-2011 השתתף סקוט בסרט "מהמטבח באהבה" לצדה של אשתו קלייר פורלני שגילמה בסרט את מושא אהבתו. באפריל 2011 גילם סקוט את דמותו של מאט באזבי בדרמה "יונייטד" של ה-BBC, שהמתמקד באסון האווירי במינכן שהתרחש ב-1958, ובו נפצע באזבי באורח קשה אבל שרד. דווח שבני משפחתו של באסבי התרעמו על הופעתו של סקוט, ובנו העיר שהדמות שגילם סקוט נראתה כמו גנגסטר ולא כמנהל קבוצת כדורגל. ב-2013 כיכב סקוט בתפקיד אורח בדמות פאראפסיכולוג וצייד רוחות בשם אלק פאלמר בפרק "Hide" של הסדרה "דוקטור הו" לצדם של מאט סמית, ג'נה קולמן וג'סיקה ריין.

ב-2014 הוחתם סקוט לשחק בדמות הנבל בסרט "חטופה 3", אותו בחר כוכב הסרט ליאם ניסן.

במרץ 2016 היה סקוט הקריין בפרסומות של חברת הנפט והגז הבריטית BP.

באפריל 2016 הופיע סקוט בעונה השנייה של הסדרה "אימת המתים המהלכים" בתפקיד תומאס אביגיל שותף לעסקים והמאהב של סטרנד.

ב־2024 לוהק לגלם את מוריארטי בסדרה ״שרלוק ובתו״.

 חיים אישיים 
סקוט הוא אב לתאומים (נולדו ב-1998) מאשתו הראשונה שרה טרוויס. ב-8 ביוני 2007 נשא לאישה את השחקנית קלייר פורלני באיטליה. לסקוט ולפורלני בן מאומץ שנולד בדצמבר 2014.

סקוט הוא אוהד נלהב של מועדון הכדורגל היברניאן. הוא תומך בארגונים "הצלב האדום הבריטי" ו-WaterAid.

פילמוגרפיה
 שנה שם שם באנגלית תפקיד הערות 1994 Princess Caraboo קפטן הדרגונס 1995 Soldier Soldier מייג'ור רורי טיילור איש הנצח Highlander: The Series וורן קוקריין בפרק "Through a Glass, Darkly" 1996 The Crow Road לואיס מקהואן מיני-סדרה 1997 התחדשות Regeneration קפטן רוברט גרייבס The Place of the Dead לאנס קורפורל ריצ'רד מייפילד עיר התאומים Twin Town טרי וולש 1998 עכשיו ולתמיד Ever After הנסיך הנרי פגיעה קטלנית Deep Impact אריק ונקור 1999 שתי הנערות של גרגורי Gregory's Two Girls פרייזר רואן This Year's Love קמרון Faeries נסיך הפיות דיבוב 2000 משימה בלתי אפשרית 2 Mission: Impossible 2 שון אמברוז The Miracle Maker ג'ון לילות ערב Arabian Nights שריאר אמין 2001 אניגמה Enigma טום ג'ריקו 2002 המשחק של ריפלי Ripley's Game טרוואני 2003 שירתו של רוצח The Poet אנדרי To Kill a King תומאס פיירפקס 2004 האמת על אהבה The Truth About Love ארצ'י דברים שצריך לעשות לפני גיל 30 Things To Do Before You're 30 קאס 2005 מים אפלים Dark Water קייל ויליאמס 2006 עשרת הדיברות The Ten Commandments משה Perfect Creature סילוסשוד Heist מייקי או'ניל 2006–2007 עקרות בית נואשות Desperate Housewives איאן היינסוורת' סדרת טלוויזיה (18 פרקים) 2007 היטמן Hitman מייק ויטיאר 2007 The Donald Gray Show 2008 ד"ר ג'קיל ומיסטר הייד Dr. Jekyll and Mr. Hyde ד"ר ג'קיל / מיסטר הייד 2008 New Town Killers אליסטר 2009 False Witness איאן פורטר יומו של השלוש-רגל The Day of the Triffids ד"ר ביל מייסןמיני-סדרה Father & Son מייקל או'קונור 2010 ייתכנו דרקונים There Be Dragons רוברט Love's Kitchen רוב היילי 2011 השבוע שלי עם מרילין My Week with Marilyn ארתור מילר יונייטד United מאט באזבי 2012 סינבאד Sinbad האב לה סטסה 2013 מרוץ המוות 3: גיהנום Death Race 3: Inferno ניילס יורק / פרנקנשטיין סרט DVD דוקטור הו Doctor Who אלק פאלמר בפרק "Hide" מכת מחץ Strike Back ג'יימס לת'רבי עונה רביעית; 2 פרקים הנוסע האחרון Last Passenger לואיס שיילר האנשים הלא נכונים The Wrong Mans ווקר 2013–2014 המלוק גרוב Hemlock Grove ד"ר נורמן גודפרי סדרה מקורית של נטפליקס 2014 חטופה 3 Taken 3 סטיוארט סנט ג'ון 2015 סודות הוותיקן The Vatican Tapes רוג'ר הולמס Tiger Houseשיין 2016 לונדון קוראת לי London Town ניק בייקר Division 19 אימת המתים המהלכים Fear the Walking Dead תומאס אביגיל סדרת טלוויזיה (2 פרקים) Harley and the Davidsons רנדל ג'יימס The Rezort ארצ'ר 2017 סנאץ' Snatch ויק היל ממלאת מקום The Replacement דייוויד מיני-סדרה 2018 האישה בלבן The Woman in White סר פרסיבל גלייד מיני-סדרה 2019 Departure איתן 4 פרקים 2019-הווה באטוומן Batwoman ג'ייקוב קיין סדרת טלוויזיה 2020 Sulphur And White דונלד טייט מחלת ים Sea Fever ג'רארד 2021 פשע באדינבורו Crime ריי לנוקס מיני-סדרה2023 A Town Called Malice''  דוד טוני 2 פרקים השבועה של אירנה Irena's Vow אדוארד ריגמר (גר') סרט קולנוע  2025 Sherlock & Daughter פרופסור מוריארטי 8 פרקים הפריצה למערכת (אנ') The Hack גורדון בראון 3 פרקים אקס-טריטוריה (אנ') Exterritorial אריק השנה שלי באוקספורד My oxford yearויליאם דבנפורט TBA The Crow Girl לו סטנלי סדרת טלוויזיה עתידית של פרמאונט+

פרסים ומועמדויות
 שנה פרס קטגוריה עבור תוצאה 1999 פרס בחירת הנוער סרט - פריצת השנה עכשיו ולתמיד  2009 פרס AFI שחקן ראשי הטוב ביותר בדרמה טלוויזיונית False Witness  2010 פרס אסטרה הופעה מצטיינת - שחקן False Witness 

קישורים חיצוניים

הערות שוליים

קטגוריה:שחקני קולנוע וטלוויזיה סקוטים
קטגוריה:בריטים שנולדו ב-1965